L'Ajuntament de Sagunt ofereix la seua col·laboració a Thyssenkrupp Galmed en matèria d'ocupació
09 d’agost 2016

​L'alcalde de Sagunt, Quico Fernández, ha oferit als representants de Thyssenkrupp Galmed la col·laboració de l'Ajuntament de Sagunt en matèria d'ocupació, en una reunió mantinguda hui en l'Ajuntament: “**Hem traslladat als responsables de l'empresa la nostra col·laboració en aquelles qüestions que puguem prestar referides a ocupació**”. L'alcalde i la delegada de Presidència, Teresa García, s'han reunit amb el responsable de Thyssenkrupp Galmed, Wolfang Born.

Quico Fernández ha destacat, en primer lloc, la satisfacció per la reobertura de Galmed i la recuperació de molts llocs de treball que s'havien perdut després del tancament. Tant l'alcalde com la delegada de Presidència han mostrat la seua preocupació per la recol·locació dels treballadors: “**Partint de la premissa que la primera opció és la recol·locació dels treballadors de Galmed, també ens preocupa que si hi ha algunes possibilitats de recol·locar a més gent, es compte amb els treballadors de Bosal i amb els altres aturats de la nostra ciuta**t”. A més, han informat als representants de Thyssenkrupp que l'Ajuntament disposa d'una borsa per a l'ocupació i la formació, així com de la possibilitat que tenen d'acollir-se a les ajudes en matèria d'inversió productiva que seran publicades al setembre per la conselleria d'Economia.

D'altra banda, seguint amb l'ocupació, també han abordat l'assumpte de la formació professional. Cal recordar que Thyssenkrupp té uns programes de formació professional que es desenvolupen a Alemanya, amb un curs previ, que es faria ací, per a aprendre l'idioma alemany. Segons l'alcalde, “**és una oportunitat de futur per a joves d'entre 18 i 25 anys. Al setembre farem una jornada informativa perquè tots els joves interessats tinguen la informació necessària**”.

En definitiva, Quico Fernández ha ressaltat que ha sigut una reunió “**molt positiva que se suma a una de les notícies de l'any, que és la reobertura de Galmed, i amb açò esperem tancar una de les pàgines més problemàtiques dels últims anys en la nostra ciutat**”.

![](/media/q4spiwuc/reunion-alcalde-thyssenkrupp.jpg)  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-ofereix-la-seua-col-laboració-a-thyssenkrupp-galmed-en-matèria-d-ocupació/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-ofereix-la-seua-col-laboració-a-thyssenkrupp-galmed-en-matèria-d-ocupació/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-ofereix-la-seua-col-laboració-a-thyssenkrupp-galmed-en-matèria-d-ocupació/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-ofereix-la-seua-col-laboració-a-thyssenkrupp-galmed-en-matèria-d-ocupació/)